Horace A. Moses

Horace Augustus Moses (født 1863, død 1947) var en amerikansk forretningsmann, industrieier og sosial entreprenør. Han var en anerkjent filantrop og brukte mye tid på å legge til rette for at ungdom skulle kunne utvikle egenskaper for å klare seg i livet.

Bedriftseieren 
Moses var en markant bedriftseier, og etablerte Mittineague Paper Mill i 1892. Han  hadde et opphold i industribyer Skottland og lære om oppbygningen av disse. Han kjøpte Woronoco Paper Co. i Westfield i Massachusetts og slo deretter de to selskapene sammen til Strathmore Paper Company. Områdene rundt fabrikkene ble etablert med oppsiktsvekkende høy standard for arbeiderne. I 1962 tok det større selskapet, Hammermill Papers, over Strathmore.

Junior Achievement 
Moses var en av etablererne av organisasjonen Junior Achievement (JA), moderorganisasjonen til den norske Ungt Entreprenørskap. Han begynte å jobbe med JA-programmet i 1919 og ble styreleder året etter. Moses satt som styreleder frem til sin død, 27 år senere. Han stod bak oppføringen av Achievement Hall i West Springfield i Massachusetts. I 1984 ble Moses hedret med sitt portrett på 20 cent frimerke som grunnleggeren av Junior Achievement.

Speiderbevegelsen i USA 

Fra 1919 begynte Moses oppkjøp av land i området rundt Russell i Massachusetts og etablerte et større område som familiens sommersted, kalt Woronoake Heights. Området ble nær 6000 mål, inkludert en innsjø som fikk navnet Russellvannet (Russel Pond). På sine eldre dager begynte Moses å selge ut deler av området til Den aktive speidergruppen, Hampden Council of the Boy Scouts of America. Også hovedbygningen, The Manor House, ble overdratt til speideren. Sommerstedet er siden utviklet til en større speider-camp, og er drevet av the Western Massachusetts Council of the Boy Scouts of America.

4H-bevegelsen 
Moses tok også tidlig interesse i arbeidet til 4H-klubbene (som skrives 4-H i USA). Fra 1925 til 1945 satt han som styremedlem i National Committee on Boys and Girls Club Work som organiserte 4-H-klubbene. Moses stod som sponsor for en International 4-H Leader Training School in Springfield, Massachusetts. Et prestisjefullt trofe, Moses Leadership trophy, ble tildelt ungdommer i ¤H-systemet.

Referanser

Eksterne lenker 
 4-H History Preservation Program
 Junior Achievement
 Boy Scouts of America
 Western Massachusetts Council, Boy Scouts of America
 Camps of the Western Massachusetts Council 

Forretningsfolk fra USA
Norske organisasjonsledere
Ungt Entreprenørskap
Personer tilknyttet Speiderbevegelsen
Personer fra Essex County i New York